|  |  |
| --- | --- |
| UNIVERSITATEA DIN PETROŞANI | .......................................................................... |
| Nr. înregistrare \_\_\_\_\_\_\_/\_\_\_\_\_\_\_\_\_\_\_\_\_\_ | Nr. înregistrare \_\_\_\_\_\_\_\_/\_\_\_\_\_\_\_\_\_\_\_\_\_\_\_ |

**CONTRACT DE CERCETARE ŞTINŢIFICA/PRESTARE DE SERVICII**

**Nr. \_ /**

***Articolul 1.*** ***Părțile contractante***

* 1. **........................................................,** cu sediul în ..........................., str. ..................., nr. ................, jud ............, înregistrată la Oficiul Registrului Comerțului al județului Hunedoara, sub nr. ......................., CUI ......................., având telefon ............................, fax: ....................., cont IBAN - ..........................., reprezentată prin ..................................şi ec. .......................... Director Economic, în calitate de achizitor,

Şi

* 1. **UNIVERSITATEA DIN PETROŞANI**, CIF 4374849, cu sediul în Petroşani, str. Universităţii, nr. 20, judeţul Hunedoara, cod poştal 332006, telefon 0254/542580, fax: 0254/543491, **cont IBAN – RO24TREZ36820F332000XXXX**, deschis la Trezoreria Petrosani, reprezentată prin Prof.univ. dr.ing. Sorin-Mihai RADU – Rector şi dr.ec. Adrian MĂCRIŞ – Contabil Sef, avand ca organ superior Ministerul Educaţiei Naționale și Cercetării Științifice, în calitate de prestator pe de alta parte.

***Articolul 2. Definiţii***

2.1 În prezentul contract următorii termeni vor fi interpretaţi astfel:

* + - 1. ***contract*** –prezentul contract şi toate anexele sale;
      2. ***achizitor şi prestator*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
      4. ***servicii*** - activităţi a căror prestare face obiectul contractului;
      5. ***forţa majoră***- orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      6. ***zi***- zi calendaristică; ***an*** - 365 zile.
      7. ***act adiţional* -** document ce modifica termenii şi condiţiile contractului de proiectare.
      8. ***conflict de interese* -** înseamnă orice eveniment influenţând capacitatea prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului. Aceste restricţii sunt de asemenea aplicabile oricăror sub-contractanţi, salariaţi şi experţi acţionând sub autoritatea şi controlul prestatorului.
      9. ***despăgubire generală* -** suma, neprevăzută expres în prezentul contract, care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de proiectare.
      10. ***penalitate contractuală* -** despăgubirea stabilită în contractul de prestări servicii ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract;
      11. ***termene limită***  perioade din contract care vor începe să curgă din ziua următoare emiterii actului sau producerii evenimentului care reprezintă momentul de început al perioadelor respective. În cazul în care ultima zi a termenului se împlineşte într-o zi nelucrătoare, termenul va expira la sfârşitul următoarei zile lucrătoare.

***Articolul 3. Interpretare***

3.1.În prezentul contract, cu excepţia unei prevederi contrare, cuvintele la forma singular vor include forma de plural şi vice versa, iar cuvintele de genul masculin vor fi interpretate ca incluzând şi genul feminin şi viceversa, acolo unde acest lucru este permis de context.

3.2. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

3.3. Clauzele şi expresiile vor fi interpretate prin raportare la întregul contract.

***CLAUZE GENERALE***

***Articolul 4.* *Obiectul contractului***

4.1. Prestatorul se obliga să elaboreze lucrarea:***.......................................................................................................................................*,**  în conformitate cu obligațiile asumate prin prezentul contract și conform Anexei 1 (Oferta Financiara) si Anexei 2, parte integrantă a prezentului contract.

***Articolul 5.* *Preţul contractului***

5.1. Achizitorul se obligă să plătească prestatorului preţul convenit în prezentul contract pentru lucrările prevăzute la 4.1.

5.2. Plata taxei pe valoare adăugată se efectuează în conformitate cu prevederile legislației în vigoare. Universitatea din Petrosani nu este platitoare de TVA.

5.3. Preţul convenit pentru îndeplinirea contractului, plătibil prestatorului de către achizitor este în sumă de **............................,** conform **Ofertei Financiare nr. .............................................**

***Articolul 6. Durata contractului***

6.1 - Durata prezentului contract este de ......................(...............zile), începând de la data semnării prezentului contract de către părţi.

***Articolul 7. Executarea contractului***

7.1. Executarea contractului începe după semnarea contractului.

***Articolul 8. Documentele contractului***

8.1. Documentele contractului sunt cele precizate mai jos, fac parte integrantă din prezentul contract şi se vor interpreta in ordine, dupa cum urmează:

Formularul de contract;

Anexa 1: **Ofertei Financiare nr. .............................................**

Acordul de confidentialitate;

Proces verbal de predare-primire a documentaţiei;

Anexa 2: Conținutul documentației finale predate la sfârșitul contractului;

***Articolul 9. Obligaţiile generale ale prestatorului***

**9.1.** Prestatorul se obligă să presteze serviciile la standardele şi/sau performanţele prezentate în ofertă, anexă la contract.

**9.2.** Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

**9.3.** Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în prezentul contract sau se poate deduce în mod rezonabil din contract.

**9.4.** Prestatorul este pe deplin responsabil pentru prestarea serviciilor, totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**9.5**. Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract conform Acordului de Confidentialitate. Dacă există divergenţe cu privire la necesitatea publicării sau divulgării în scopul executării prezentului contract, se vor respecta clauzele din **Acordul de confidenţialitate** care face parte integrantă din acest contract.

**9.6.** Prestatorul se va abţine de la orice declaraţie publică privind derularea contractului fără aprobarea prealabilă a achizitorului şi de la a se angaja în orice altă activitate care intră în conflict cu obligaţiile sale faţă de achizitor conform prezentului contract.

**9.7.** Prestatorul se obligă să respecte reglementările referitoare la condiţiile de muncă şi protecţia muncii şi după caz, standardele internaţionale agreate cu privire la forţa de muncă, convenţiile cu privire la libertatea de asociere şi negocierile colective, eliminarea muncii forţate şi obligatorii, eliminarea discriminării în privinţa angajării şi ocupării forţei de muncă şi abolirea muncii minorilor.

**9.8.** Prestatorul va respecta şi se va supune tuturor legilor şi reglementărilor în vigoare in Romania şi se va asigura că si personalul său, salariat sau contractat de acesta, conducerea sa, subordonaţii acestuia şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie rezultate din orice încălcari ale prevederilor în vigoare de către Prestator, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

**9.9.** Orice modificare a componenţei asocierii, fără acordul prealabil scris al achizitorului va fi considerată o încălcare a prezentului contractului de prestări servicii.

**9.10*.*** **Codul de conduită**

Prestatorul va acţiona întotdeauna loial, imparţial şi ca un consilier de încredere pentru Achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu proiectul sau lucrările executate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta. Nu va angaja Achizitorul în niciun fel, fără a avea acordul prealabil scris al acestuia şi va prezenta această obligaţie în mod clar terţilor, dacă va fi cazul.

Când Prestatorul sau oricare din subcontractantii săi, personalul, experţii, agenţii sau subordonaţii săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu Achizitorul, ori pentru a favoriza sau defavoriza orice persoană în legătură cu prezentul contract sau cu orice alt contract încheiat cu acesta, Achizitorul poate decide încetarea prezentului contract conform prevederilor art.18.4, fără a aduce atingere niciunui

Prestatorul şi personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, şi după încetarea acestuia. În acest sens, cu excepţia cazului în care se obţine acordul scris prealabil al Achizitorului, Prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor divulga niciodată oricărei alte persoane sau entități, nicio informație confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al derulării prezentului contract. Totodată, Prestatorul şi personalul său nu vor utiliza în dauna Achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării prezentului Contract.

Executarea Contractului nu va genera cheltuieli comerciale neuzuale. Dacă apar totuşi astfel de cheltuieli, Contractul poate fi suspendat conform art. 19.10. din prezentul contract. Cheltuielile comerciale neuzuale sunt comisioanele care nu sunt menţionate în prezentul contract sau care nu rezultă dintr-un contract valabil încheiat referitor la acesta, comisioanele care nu corespund unor servicii/lucrări executate şi legitime, comisioanele plătite unui destinatar care nu este în mod clar identificat sau comisioanele plătite unei societăţi care potrivit tuturor aparenţelor este o societate interpusă.

Prestatorul va furniza Achizitorului, la cerere, documente justificative cu privire la condiţiile în care se execută prezentul contract. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

**9.11. Conflictul de interese**

1. Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a prezentului contract. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, al legăturilor de rudenie ori

afinitate, sau al oricăror alte legături ori interese comune. Orice conflict de interese apărut în timpul executării prezentului contract trebuie notificat în scris achizitorului, în termen de 3 zile de la apariţia acestuia.

1. Achizitorul îşi rezervă dreptul de a verifica dacă măsurile luate sunt corespunzătoare şi dacă este necesar, poate solicita măsuri suplimentare. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, în 3 zile şi fără vreo compensaţie din partea Achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.
2. Prestatorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, achizitorul, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a prezentului contract, în condiţiile prevăzute la art. 18.4.

**9.12. Legislaţia Muncii şi Programul de lucru**

1. Prestatorul va respecta întreaga legislaţie a muncii care se aplică personalului, inclusiv legislaţia în vigoare privind angajarea, programul de lucru, sănătate, securitatea muncii, asistenţă socială, emigrare şi repatriere, şi îi va asigura acestuia toate drepturile legale.

2. Prestatorul va asigura niveluri de salarizare şi condiţii de muncă care nu vor fi inferioare celor stabilite în cadrul ramurii de activitate în care se desfăşoară lucrarea.

3. Prestatorul îi va obliga pe angajaţii săi să se conformeze tuturor legilor în vigoare, inclusiv celor legate de securitatea muncii.

**9.13. Asigurări medicale şi securitatea muncii**

* 1. Prestatorul este răspunzător în mod exclusiv de îndeplinirea obligaţiilor prevăzute în legislaţia în vigoare cu privire la protecţia datelor cu caracter personal şi libera circulaţie a acestor date.
  2. Pe perioada executării Contractului de Servicii, Achizitorul nu îşi va asuma responsabilitatea privind cheltuielile medicale şi de sănătate ale Prestatorului ori ale personalului salariat sau contractant, inclusiv conducerea ori salariaţii din teritoriu.
  3. Prestatorul va fi răspunzător de monitorizarea nivelului de risc fizic la care este supus personalul salariat ori contractat ori familiile care locuiesc în România şi de informarea continuă a Achizitorului cu privire la acest aspect. Dacă Achizitorul ori Prestatorul au cunoştinţă de o ameninţare iminentă cu un pericol asupra vieţii ori sănătăţii personalului salariat, ori contractat, ori a familiilor acestora, Prestatorul poate lua măsuri urgente de punere la adăpost a persoanelor a căror siguranţă este ameninţată.

**9.14. Asigurare de răspundere profesională**

1. Prestatorul va furniza dovezi ale poliţei de asigurare şi ale plăţilor periodice ale primelor de asigurare fără întârziere, oricând i se va solicita de către achizitor.
2. Neprezentarea poliţei atrage după sine suspendarea plăţilor până la corectarea situaţiei.

**9.15. Drepturi de proprietate intelectuală**

* 1. Orice rapoarte şi date precum hărţi, diagrame, schiţe, instrucţiuni, planuri, statistici, calcule, baze de date, software şi înregistrări justificative ori materiale achiziţionate, compilate ori elaborate de către Prestator sau de către personalul său salariat ori contractat în executarea Contractului vor deveni proprietatea exclusivă a Achizitorului, dacă nu se prevede altfel. După încetarea Contractului, Prestatorul va remite toate aceste documente şi date Achizitorului. Prestatorul nu va păstra copii ale acestor documente ori date şi nu le va utiliza în scopuri care nu au legătură cu Contractul de Servicii fără acordul scris prealabil al Achizitorului.
  2. Prestatorul nu va publica articole referitoare la Serviciile care fac obiectul prezentului contract şi nu va face referire la aceste servicii în cursul executării altor servicii pentru terţi şi nu va divulga nicio informaţie furnizată de Achizitor, fără acordul scris prealabil al acestuia.
  3. Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

**9.16. Personalul şi echipamentul**

1. Personalul prestatorului va avea calificarea, competenţa şi exeperienţa corespunzătoare pentru domeniile respective de activitate.
2. Prestatorul va adopta toate măsurile necesare pentru a asigura în mod continuu personalului salariat ori contractat echipamentul şi suportul necesare pentru îndeplinirea în mod eficient a sarcinilor acestuia.

**9.17. Obligaţiile prestatorului**

1. Prestatorul are obligaţia de a realiza lucrarea ce face obiectul prezentului contract cu personal calificat, ingineri sau alţi profesionişti.
2. Pe baza specificaţiilor tehnice puse la dispoziţie de achizitor, prestatorul are obligaţia de a asigura elaborarea şi finalizarea raportului care face obiectul prezentului contract.
3. Prestatorul are dreptul de a furniza succesiv informaţii pe părţi de proiect cu condiţia ca fiecare parte înaintată să fie completă în aşa fel încât să poată fi analizată si aprobată de achizitor separat, ca parte integrantă a întregului proiect.
4. Prestatorul are obligaţia de a intreprinde toate lucrările (provizorii sau permanente) necesare îndeplinirii obiectului prezentului contract.

***Articolul 10. Obligaţiile achizitorului***

10.1. Achizitorul se obligă să recepţioneze serviciile prestate în termenul stabilit.

10.2 - Achizitorul se obligă să plătească preţul către prestator în termen de 15 zile de la emiterea facturii de către acesta.

10.3. Dacă achizitorul nu onorează facturile în termen de 30 zile de la expirarea perioadei prevăzute convenite, prestatorul are dreptul de a sista prestarea serviciilor şi de a beneficia de reactualizarea sumei de plată la nivelul corespunzător zilei de efectuare a plăţii. Imediat ce achizitorul onorează factura, prestatorul va relua prestarea serviciilor în 3 zile.

10.4. Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în ofertă şi pe care le consideră necesare îndeplinirii contractului.

10.5. **Asigurarea informaţiilor**

* 1. Achizitorul va pune la dispoziţia Prestatorului cu promptitudine orice informaţii şi/sau documente pe care le deţine şi care pot fi relevante pentru realizarea contractului. Aceste documente vor fi returnate Achizitorului la sfârşitul perioadei de execuţie a contractului.
  2. Achizitorul va colabora, atât cât este posibil, cu Prestatorul pentru furnizarea informaţiilor pe care acesta din urmă le poate solicita în mod rezonabil pentru realizarea contractului.

***Articolul 11. Asistența cu privire la reglementarile locale***

1. Prestatorul poate solicita sprijinul Beneficiarului pentru obţinerea de copii după legi, reglementări şi informaţii despre cutumele locale, ordine şi decizii locale din ţara în care trebuie realizate serviciile şi care pot afecta Prestatorul în îndeplinirea obligaţiilor sale contractuale. Beneficiarul poate taxa Prestatorul pentru asistenţă, care urmează a fi furnizată pe cheltuiala Prestatorului.

2. Beneficiarul va asigura angajaţilor, agenţilor şi reprezentanţilor săi toate instrucţiunile necesare sau potrivite pentru facilitarea realizării prompte şi efective a serviciilor.

3. În măsura în care legea aplicabilă permite, Prestatorul va respecta standardele internaţionale agreate cu privire la forţa de muncă, convenţiile cu privire la libertatea de asociere şi negocierile colective, eliminarea muncii forţate şi obligatorii, eliminarea discriminării în privinţa angajării şi ocupării forţei de muncă şi abolirea muncii minorilor.

***Articolul 12. Sancţiuni pentru neîndeplinirea culpabilă a obligaţiilor***

12.1.În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 0,01% din preţul contractului pentru fiecare zi de întârziere până la îndeplinirea efectivă a obligaţiilor.

12.2. În cazul în care achizitorul nu onorează facturile în termen de 30 de zile de la primirea lor, atunci acesta are obligaţia de a plăti, ca penalităţi, o sumă echivalentă cu 0,01% din plata neefectuată pentru fiecare zi de întârziere, până la îndeplinirea efectivă a obligaţiilor. .

12.3**.** Penalitatile datorate curg de drept din data scadenţei obligaţiilor asumate conform prezentului contract.

12.4.Nerespectarea de către părţi a obligaţiilor prevăzute în prezentul contract dă dreptul părţii lezate să considere contractul reziliat de plin drept fără nicio altă formalitate şi fără nicio altă procedură judiciară sau extrajudiciară. Prezentul pact comisoriu de grad IV îşi produce efectele de la data scadenţei obligaţiilor neefectuate.

12.5. Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, de la deschiderea falimentului impotriva acestuia în condiţiile privind procedura insolvenţei, cu modificările şi completările ulterioare, cu condiţia ca această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, acesta are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Articolul 13. Începere, finalizare, întarzieri, sistare***

13.1. Prestatorul are obligatia de a incepe prestarea serviciilor in timpul cel mai scurt posibil de la semnarea contractului.

13.2. În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

1. prelungirea perioadei de prestare a serviciului; şi
2. totalul cheltuielilor aferente, dacă este cazul, care se vor adăuga la preţul contractului.

13.3. Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită prin prezentul contract, trebuie finalizate în termenul convenit de părţi, termen care se calculează de la data începerii prestării serviciilor.

În cazul în care:

1. orice motive de întârziere, ce nu se datorează prestatorului, sau
2. alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

13.4. Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional cu respectarea prevederilor legale în vigoare la data încheierii acestuia.

13.5. În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

**13.6. Întârzierea în executare**

1. Dacă Prestatorul nu execută Serviciile care fac obiectul prezentului contract în perioada specificată, Achizitorul este îndreptăţit, fără necesitatea vreunei notificări şi fără a exclude alte căi de sancţiune din contract, să pretindă penalităţi contractuale pentru fiecare zi, care va trece între sfârşitul perioadei de prestare specificată în contract şi sfârşitul real al perioadei de prestare.
2. Despăgubirile Contractuale pe zi de întârziere se vor calcula conform art. 12.1.
3. Achizitorul este îndreptăţit, fără necesitatea vreunei notificări şi fără a exclude alte căi de sancţiune din contract, să pretindă penalităţi de 1 % din valoarea contractului pentru fiecare zi de întârziere, în cazul în care Prestatorul nu prezintă în termenul stabilit prin Contract unul dintre rapoartele sau documentele solicitate a fi întocmite în conformitate cu obligatiile asumate prin prezentul contract.
4. Dacă penalităţile depăşesc mai mult de 20 % din valoarea contractului, Achizitorul, după notificarea Prestatorului, poate:

* să dispună încetarea contractului în conformitate cu prevederile art. din prezentul contract şi
* să finalizeze Serviciile pe cheltuiala Prestatorului.

**13.7. Modificarea Contractului**

* 1. Modificările substanţiale ale Contractului, inclusiv modificările valorii contractului, se vor face prin Act adiţional, cu respectarea prevederilor legale în vigoare la data încheierii acestuia. Dacă solicitarea de modificare provine de la Prestator, acesta trebuie să înregistreze solicitarea la Achizitor cu cel puţin 15 de zile înainte de data preconizată pentru intrarea în vigoare a Actului adiţional.
  2. În cazul prevăzut la pct. a, actul adiţional poate implica prelungirea duratei totale a Contractului.
  3. Înaintea încheierii actului adiţional, achizitorul poate notifica Prestatorul despre forma şi natura modificărilor. Pe cât posibil după primirea notificării, Prestatorul poate transmite o propunere scrisă ce conţine:
* descriere a serviciului care urmează să fie executat sau a măsurilor care urmează să fie luate şi un program de prestare a acestora; şi
* orice modificări necesare la programul de prestare a serviciilor sau cu privire la oricare din obligaţiile Prestatorului în baza Contractului;
  1. Urmând confirmarea propunerii Prestatorului, Achizitorul decide cât mai curând posibil, dacă modificările vor fi sau nu executate. Dacă se decide ca modificările să fie executate, se va emite un ordin administrativ precizând condiţiile de realizare a acestora (*conform propunerii prestatorului sau după cum este modificată de Achizitor).*
  2. Niciun act adiţional nu poate fi încheiat retroactiv. Orice modificare a contractului care nu ia forma unui act adiţional sau ordin administrativ sau care nu respectă prevederile prezentului contract, va fi considerată nulă şi neavenită.

***Articolul 14. Recepţie şi verificări***

14.1. Achizitorul are dreptul de a verifica modul de prestare a serviciilor.

14.2. Operaţiunile recepţiei implică:

1. identificarea serviciilor prestate;
2. constatarea eventualelor neconcordanţe a prestaţiilor faţă de oferta;
3. verificarea respectării condiţiilor de prestare conform specificaţiilor din oferta;
4. constatarea eventualelor deficienţe;

14.3. Operaţiunile precizate la art.14.2. fac obiectul unui proces verbal de predare- primire a documentatiei.

14.4. Procesul- verbal de recepţie a serviciilor prestate va fi semnat de către achizitor, sub rezerva remedierii tuturor deficienţelor/neconcordanţelor constatate.

***Articolul 15. Plăţi şi penalităţi de întârziere***

15.1. Achizitorul are obligaţia de a efectua plata către prestator în termenul de 15 zile de la emiterea facturii de către acesta din urmă.

15.2. Dacă achizitorul nu onorează facturile în termen de 15 zile de la expirarea perioadei convenite, atunci prestatorul are dreptul de a sista prestarea serviciilor şi de a beneficia de reactualizarea sumei de plată la nivelul corespunzător zilei de efectuare a plăţii. Imediat ce achizitorul îşi onorează restanţa, prestatorul va relua prestarea serviciilor în termen de max 3 zile.

15.3. Plăţile parţiale trebuie să fie făcute, la cererea prestatorului la valoarea serviciilor prestate, conform prezentului contract şi într-un termen 15 zile. Serviciile prestate trebuie să fie dovedite ca atare printr-un document corespunzător astfel încât să asigure o rapidă şi sigură verificare a lor. Din acest document achizitorul va putea face scăzăminte pentru servicii făcute prestatorului şi convenite cu acesta. Alte scăzăminte nu se pot face decât în cazurile în care ele sunt prevăzute în prezentul contract sau ca urmare a unor prevederi legale.

15.4. Plata facturii finale se va face după verificarea şi semnarea procesului-verbal de recepţie a serviciilor prestate de către achizitor.

15.5. Contractul nu va fi considerat terminat pâna când procesul-verbal de recepţie nu va fi semnat de comisia de recepţie, care confirmă că serviciile au fost prestate conform prezentului contract.

15.6. Termenul limită de plată de 15 zile calendaristice prevăzut în art. 15.2 va expira la data la care contul Achizitorului este debitat.

15.7. Îndată ce termenul limită a expirat, Prestatorul poate, în termen de 15 zile să pretindă penalităţi de întârziere.

15.8. Penalităţile de întârziere se vor percepe pentru perioada scursă între data termenului limită de plată (inclusiv) şi data la care este debitat contul Achizitorului (exclusiv).

***Articolul 16. Ajustarea preţului contractului***

16.1. Pentru serviciile prestate, plăţile datorate de achizitor prestatorului sunt tarifele declarate în Oferta Financiara, anexă la prezentul contract.

16. 2. Preţul contractului este ferm şi nu se ajustează.

***Articolul 17. Amendamente***

17.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii prezentului contract.

17.2. Părţile contractante au dreptul, pe durata îndeplinirii contractului, de a conveni, prin act adiţional, adaptarea acelor clauze afectate de modificări ale legii.

***Articolul 18. Cesiunea***

18.1. Prestatorul are obligaţia de a nu transfera total sau parţial obligaţiile sale asumate prin prezentul contract.

18.2. Prestatorul poate cesiona dreptul său de a încasa valoarea contraprestației serviciilor prestate, în condiţiile prevăzute de dispoziţiile Codului Civil.

***Articolul 19. Încetarea contractului***

19.1. Prezentul contract de servicii va înceta automat dacă în termen 90 de zile de la data semnarii contractului prestatorul nu a demarat prestarea serviciilor în cauză.

19.2. Prezentul contract de servicii va înceta automat dacă nu a generat nicio plată într-o perioadă 90 zile de la semnarea sa de către părţi. Încetarea va opera de plin drept, fără necesitatea vreunei formalităţi sau intervenţia autorităţilor sau a instanţei de judecată.

19.3. Încetarea prezentului contract de servicii în condiţiile art. 19.1 şi 19.2. nu va produce niciun fel de efecte asupra altor drepturi ale achizitorului şi prestatorului dobândite în baza contractului de servicii.

19.4. Suplimentar faţă de cauzele de încetare definite la art. 19.1 şi 19.2, Achizitorul poate rezilia Contractul de Servicii cu efecte depline (*de jure*) după acordarea unui preaviz de 15 zile Prestatorului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:

1. Prestatorul nu execută Serviciile în conformitate cu obligaţiile asumate prin prezentul Contract;
2. Prestatorul cesionează Contractul de Servicii sau subcontractează fără a avea acordul scris al Achizitorului;
3. Prestatorul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;
4. Prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;
5. Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;
6. are loc orice modificare organizaţională care implică o schimbare cu privire la personalitatea juridică, natura sau controlul Prestatorului, cu excepţia situaţiei în care asemenea modificări sunt înregistrate într-un act adiţional la prezentul Contract;
7. Apariţia oricărei alte incapacităţi legale care să împiedice executarea Contractului.
8. Achizitorul poate desfăşura singură activităţile contractate sau poate contracta o a treia parte, pe cheltuială proprie a Prestatorului. Răspunderea Prestatorului pentru întârzieri în execuţia contractului încetează imediat când Achizitorul reziliază contractele fără a afecta răspunderea deja materializată.

19.5. În situaţia în care achizitorul decide continuarea prezentului contract conform paragrafelor anterioare aceste persoane vor răspunde în mod solidar pentru executarea corespunzătoare a prezentului contract în aceeaşi măsura ca şi prestatorul. Continuarea prezentului contract va avea loc cu respectarea regulilor referitoare la stabilirea oricărei garanţii şi asigurări prevăzute în acesta.

19.6. Oricare dintre părţi încalcă prevederile Contractului de Servicii prin neîndeplinirea unei/unor obligaţii care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptăţită la următoarele remedii:

a) despăgubiri; şi/sau

b) rezilierea Contractului de Servicii.

19.7. Despăgubirile pot fi:

a) Despăgubiri Generale; sau

b) Penalităţi contractuale.

19.8. În orice situaţie în care Achizitorul este îndreptăţit la despăgubiri, poate reţine aceste despăgubiri din orice sume datorate.

19.9. Achizitorul va avea dreptul la despăgubiri pentru orice prejudiciu care este descoperit după finalizarea Contractului în conformitate cu legea aplicabilă ce guvernează Contractul.

19.10. Suspendarea Contractului de Servicii

1. În cazul în care executarea Contractului de Servicii este viciată de erori substanţiale, nereguli sau de fraudă, Achizitorul va suspenda executarea Contractului.
2. În cazul în care erorile substanţiale, neregulile sau frauda, sunt imputabile Prestatorului, Achizitorul poate suplimentar suspendării, să refuze efectuarea plăţilor sau poate proceda la recuperarea sumelor deja plătite, proporţional cu gravitatea erorilor, neregulilor sau fraudei.

**19.11. Încetarea Contractului de Servicii din iniţiativa Prestatorului**

19.11.1 - În urma unui preaviz de 15 zile acordat Achizitorului, Prestatorul poate rezilia prezentul contract dacă Achizitorul:

1. nu îşi îndeplineşte obligaţia de plată către Prestator a sumelor datorate acestuia, după expirarea termenului limită prevăzut la art 15.1 din prezentul contract.
2. nu îşi îndeplineşte una sau mai multe din obligaţiile sale, cu privire la care a fost notificată în mod repetat;
3. suspendă derularea serviciilor pentru mai mult de 10 zile pentru motive nespecificate în Contract, sau independente de culpa Prestatorului;

19.11.2 - Rezilierea nu va afecta niciun alt drept al Achizitorului sau al Prestatorului dobândit în temeiul Contractului de Servicii.

***Articolul 20. Forţa majoră***

20.1. Forţa majoră este constatată de o autoritate competentă.

20.2. Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

20.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

20.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

20.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 5 zile de la încetare.

20.6**.**  Dacă forţa majoră acţionează sau se estimează ca va acţiona o perioadă mai mare de 3 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

20.7. Nu va reprezenta o încălcare a obligaţiilor din Contract de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării Contractului de către părţi.

20.8. Prestatorul nu va răspunde pentru penalităţi contractuale sau reziliere pentru neexecutare dacă, şi în măsura în care, întârzierea în executare sau altă neîndeplinire a obligaţiilor din prezentul Contract este rezultatul unui eveniment de forţă majoră. În mod similar, Achizitorul nu va datora dobândă pentru plăţile cu întârziere, pentru neexecutare sau pentru rezilierea de către Prestator pentru neexecutare, dacă, şi în măsura în care, întârzierea Achizitorului sau altă neîndeplinire a obligaţiilor sale este rezultatul forţei majore.

20.9. Dacă oricare parte consideră că au intervenit împrejurări de forţă majoră care pot afecta îndeplinirea obligaţiilor sale, va notifica imediat celeilalte părţi cu privire la natura, durata probabilă şi efectul probabil al împrejurării de forţă majoră. În lipsa unor instrucţiuni scrise contrare ale Achizitorului, Prestatorul va continua îndeplinirea obligaţiilor sale în baza Contractului în măsura în care acest lucru este posibil în mod rezonabil şi va căuta toate mijloacele rezonabile alternative, pentru îndeplinirea obligaţiilor sale care nu sunt afectate de evenimentul de forţă majoră. Prestatorul nu va utiliza asemenea mijloace alternative decât în urma instrucţiunilor în acest sens ale Achizitorului.

***Articolul 21. Soluţionarea litigiilor***

21.1. Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentului contract.

21.2. Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti competente din România.

***Articolul 22. Limba care guvernează contractul***

Limba care guvernează contractul este limba română.

***Articolul 23. Comunicări***

23.1. Orice comunicare între părţi, referitoare la îndeplinirea prezentului contract, trebuie să fie transmisă în scris.

23.2. Orice document scris trebuie înregistrat atât în momentul transmiterii, cât şi în momentul primirii.

23.3. Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***Articolul 24. Legea aplicabilă contractului***

24.1. Contractul va fi interpretat conform legilor din România.

24.2. Prestatorul va respecta şi se va supune tuturor legilor şi reglementărilor din România, precum şi reglementărilor direct aplicabile ale CE, jurisprudenţei Curţii Europene de Justiţie şi a Tribunalului de Primă Instanţă şi se va asigura că personalul său, salariat sau contractat de acesta, conducerea sa, subordonaţii acestuia, şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

Editarea lucrării se va face doar în limba română, iar materialele ce se vor preda beneficiarului vor fi următoarele:

* 3 exemplare printate
* 1 exemplar în format digital

Părţile au înțeles să încheie azi ....................... prezentul contract în 2 (două) exemplare, câte unul pentru fiecare parte.

|  |  |
| --- | --- |
| **Prestator,**  **UNIVERSITATEA DIN PETROSANI** | **Achizitor**  **...........................................** |
| **Rector**  Prof.univ.dr.ing. Sorin-Mihai RADU | **Director General**  Ing. ........................................ |
| **Prorector**  Prof.univ.dr.ing. Roland MORARU | **Manager Proiect**  Ec. ...................................................... |
| **Contabil Şef**  Dr.ec. ADRIAN MĂCRIS | **Oficiul Juridic**  Jurist .................................................. |
| **Responsabil Temă,**  Prof.univ. dr.ing. ................................... | **Director Economic**  Ec. ....................................................... |
| **Oficiul Juridic**  Jurist MARIANA NEGRU |  |
| **Control Financiar Preventiv**  Ec. CLAUDIA MARCU |  |
|  |  |
|  |  |